Document ID: 32014D0678

РЕШЕНИЕ ЗА ИЗПЪЛНЕНИЕ 2014/678/ОВППС НА СЪВЕТА
от 26 септември 2014 година
за изпълнение на Решение 2013/255/ОВППС относно ограничителни мерки срещу Сирия
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за Европейския съюз, и по-специално член 31, параграф 2 от него,
като взе предвид Решение 2013/255/ОВППС на Съвета от 31 май 2013 г. относно ограничителни мерки срещу Сирия (1), и по-специално член 30, параграф 1 от него,
като има предвид, че:
(1)
На 31 май 2013 г. Съветът прие Решение 2013/255/ОВППС.
(2)
С решението си от 16 юли 2014 г. по дело T-572/11 Съдът на Европейския съюз отмени решението на Съвета за включване на Samir Hassan в списъка на подлежащите на ограничителни мерки лица и образувания, който се съдържа в приложение I към Решение 2013/255/ОВППС на Съвета.
(3)
Въз основа на ново изложение на мотивите Samir Hassan следва да бъде включен отново в списъка на подлежащите на ограничителни мерки лица и образувания.
(4)
Освен това информацията относно две образувания в списъка от приложение I към Решение 2013/255/ОВППС следва да бъде актуализирана.
(5)
Поради това Решение 2013/255/ОВППС следва да бъде съответно изменено,
ПРИЕ НАСТОЯЩОТО РЕШЕНИЕ:
Член 1
Приложение I към Решение 2013/255/ОВППС се изменя, както е посочено в приложението към настоящото решение.
Член 2
Настоящото решение влиза в сила от датата на публикуването му в Официален вестник на Европейския съюз.
Съставено в Брюксел на 26 септември 2014 година.

Labels: 18
5
11